CELEX: 62022TN0080
Language: mt
Date: 2022-02-14 00:00:00
Title: Kawża T-80/22: Rikors ippreżentat fl-14 ta’ Frar 2022 – OF vs Il-Kummissjoni

28.3.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 138/32
            
         
      Rikors ippreżentat fl-14 ta’ Frar 2022 – OF vs Il-Kummissjoni
      (Kawża T-80/22)
      (2022/C 138/37)
      Lingwa tal-kawża: il-Franċiż
      
         Partijiet
      
      
         Rikorrent: OF (rappreżentant: N. de Montigny, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  prinċipalment,
                  
                              —
                           
                           
                              tannulla d-deċiżjoni tat-13 ta’ April 2021 tal-PMO.1 li tirrifjuta l-estensjoni tal-allowances tal-familja abbażi tat-teħid ta’ responsabbiltà finanzjarja tal-ulied tal-konjuġi;
                           
                        
                              —
                           
                           
                              tannulla d-deċiżjoni tal-10 ta’ Mejju 2021 tal-PMO.1 tal-implimentazzjoni tal-Artikolu 85 adottata b’applikazzjoni tad-deċiżjoni tat-13 ta’ April 2021;
                           
                        
                              —
                           
                           
                              tannulla, sa fejn ikun meħtieġ, id-deċiżjoni ta’ ċaħda tal-ilment tat-12 ta’ Novembru 2021;
                           
                        
            
                  —
               
               
                  sussidjarjament,
                  
                              —
                           
                           
                              tikkundanna lill-konvenuta għal kumpens għad-dannu psikoloġiku u materjali li jirriżulta mill-iżball amministrattiv imwettaq mill-amministrazzjoni, evalwat għal EUR 56 504,61;
                           
                        
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Insostenn tar-rikors tagħha għall-annullament tad-deċiżjoni tat-13 ta’ April 2021 tal-PMO.1 li tirrifjuta l-estensjoni tal-allowances tal-familja skont it-teħid ta’ responsabbiltà finanzjarja tal-ulied tal-konjuġi, ir-rikorrenti tinvoka erba’ motivi.
      
                  1.
               
               
                  L-ewwel motiv ibbażat fuq l-iżball ta’ liġi u ta’ fatt, fuq motivazzjoni żbaljata u kontradittorja, fuq it-tkabbir tal-oneru tal-prova, fuq in-nuqqas ta’ teħid inkunsiderazzjoni taċ-ċirkustanzi partikolari tal-każ u fuq il-ksur tal-kunċett ta’ kustodja.
               
            
                  2.
               
               
                  It-tieni motiv ibbażat fuq il-ksur tal-prinċipju ta’ prevedibbiltà, ta’ ċertezza legali u tal-applikazzjoni uniformi ratione temporis tar-Regolamenti tal-Persunal tal-Unjoni Ewropea (iktar ’il quddiem ir-“Regolamenti tal-Persunal”) kif ukoll fuq nuqqas ta’ motivazzjoni suffiċjenti.
               
            
                  3.
               
               
                  It-tielet motiv ibbażat fuq il-ksur tal-prinċipju ta’ amministrazzjoni tajba, fuq diskriminazzjoni pożittiva, fuq ċaħda illegali taċ-ċertifikazzjoni legalizzata, fuq il-ksur tad-dmir ta’ premura u tad-dritt ta’ kull persuna li tinstema’ qabel it-teħid ta’ deċiżjoni li taffettwa l-interessi jew is-sitwazzjoni tagħha.
               
            
                  4.
               
               
                  Ir-raba’ motiv, ibbażat fuq żball manifest ta’ evalwazzjoni tas-sitwazzjoni tar-rikorrenti u tar-realità tat-teħid ta’ responsabbiltà finanzjarja tal-ulied tal-konjuġi.
               
            Insostenn tat-talba tagħha għall-annullament tad-deċiżjoni tal-10 ta’ Mejju 2021 tal-PMO.1 tal-implimentazzjoni tal-Artikolu 85 adottata b’applikazzjoni tad-deċiżjoni tat-13 ta’ April 2021, ir-rikorrenti tinvoka żewġ motivi.
      
                  1.
               
               
                  L-ewwel motiv ibbażat fuq il-ksur tad-dritt għal smiegħ.
               
            
                  2.
               
               
                  It-tieni motiv ibbażat fuq il-ksur tal-Artikolu 85 tar-Regolamenti tal-Persunal u tal-kundizzjonijiet previsti għall-implimentazzjoni tal-ħlas lura tal-ammonti imħallsa indebitament.